**Eiropas Savienības Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.5.i. investīcijas “Mediju nozares uzņēmumu digitālās transformācijas veicināšana” pasākuma “Mediju nozares uzņēmumu procesu modernizēšana” (turpmāk – investīcijas)**

**projektu iesniegumu atlases nolikums (turpmāk – atlases nolikums)**

|  |  |  |
| --- | --- | --- |
| Investīciju virziena īstenošanu reglamentējošie Ministru kabineta noteikumi | Ministru kabineta 2024.gada 20.februāra noteikumi Nr.119 “Eiropas Savienības Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.5.i. investīcijas “Mediju nozares uzņēmumu digitālās transformācijas veicināšana” pasākuma “Mediju nozares uzņēmumu procesu modernizēšana” īstenošanas noteikumi” (turpmāk – MK noteikumi). | |
| Finanšu nosacījumi | Investīcijai pieejamais Atveseļošanas fonda finansējums ir 11 100 000 *euro*.  Investīcijas ietvaros projektu īstenošanai pieejamais Atveseļošanas fonda finansējums viena projekta īstenošanai nepārsniedz 750 000 *euro*.  Atveseļošanas fonda atbalsta intensitāte ir 100 procenti no projekta kopējā attiecināmā finansējuma.  Atveseļošanas fonda izdevumi ir attiecināmi no dienas, kad noslēgts līgums par projekta īstenošanu, līdz 2026. gada 30. jūnijam. | |
| Projektu iesniegumu atlases īstenošanas veids | Atklāta projektu iesniegumu atlase | |
| Projekta iesnieguma iesniegšanas termiņš | No 2024. gada 27. marta | līdz 2024. gada 27. jūnijam |

1. **Vispārīgie nosacījumi un procesa organizācija**
2. Projektu iesniegumu atlasi Centrālā finanšu un līgumu aģentūra (turpmāk – CFLA) īsteno saskaņā ar MK noteikumos noteikto, sadarbojoties ar Kultūras ministriju kā par investīciju atbildīgo nozares ministriju.
3. Atklāta projektu iesniegumu atlase tiek organizēta saskaņā ar MK noteikumos noteikto kārtību, projektu iesniegumu vērtēšanā izmantojot MK noteikumu pielikumā noteiktos projektu iesniegumu vērtēšanas kritērijus un Kultūras ministrijas izstrādāto projektu iesniegumu vērtēšanas kritēriju piemērošanas metodiku.
4. **Projektu iesniegumu sagatavošanas un iesniegšanas kārtība**
5. Projekta iesniedzējs projekta iesniegumu sagatavo saskaņā ar projektu iesniegumu atlases nolikuma 2. pielikumu “Projekta iesnieguma aizpildīšanas metodika” un iesniedz Kohēzijas politikas fondu vadības informācijas sistēmā (turpmāk – KPVIS) <https://projekti.cfla.gov.lv>.
6. Projekta iesniegums sastāv no projekta iesnieguma veidlapas, kas aizpildāma kā datu lauki KPVIS, un tai pievienojamiem pielikumiem, kuru uzskaitījums norādīts šī nolikuma 1. pielikumā “Iesniedzamo dokumentu saraksts ar pielikumiem” (turpmāk – 1. pielikums). Papildus šī nolikuma 1. pielikumā minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
7. Projekta iesniegumu sagatavo latviešu valodā. Ja kāda no projekta iesnieguma veidlapas sadaļām vai pielikumiem ir citā valodā, pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
8. Projekta iesniedzējam pēc projekta iesnieguma iesniegšanas tiek nosūtīts KPVIS automātiski sagatavots e-pasts par projekta iesnieguma iesniegšanu.
9. Ja projekta iesniegums tiek iesniegts pēc projektu iesniegumu iesniegšanas beigu termiņa, tas netiek vērtēts un projekta iesniedzējs saņem CFLA paziņojumu par atteikumu vērtēt projekta iesniegumu.
10. Viens projekta iesniedzējs var iesniegt vienu projekta iesniegumu.
11. **Projektu iesniegumu vērtēšanas organizācijas kārtība**
12. Par projekta iesnieguma saņemšanas dienu tiek uzskatīts **2024. gada 27. jūnijs.** Projektu iesniegumu izskatīšana tiek uzsākta nākamajā darba dienā pēc šī datuma.
13. Projektu iesniegumu vērtēšanai CFLA vadītājs ar rīkojumu izveido projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot Regulas Nr. 2018/1046[[1]](#footnote-2) 61.pantā noteikto un sastāvā iekļaujot CFLA un Kultūras ministrijas deleģētus pārstāvjus atbilstoši MK noteikumu 27. punktā noteiktajam. Vērtēšanas komisijas sastāvu var papildināt un mainīt.
14. Projektu iesniegumu vērtēšanas komisija vērtēšanai piesaista vismaz vienu ekspertu informācijas tehnoloģiju jomā, kuru viedoklim ir rekomendējošs statuss, izskatot projekta iesnieguma projektu vērtēšanas komisijā atbilstoši MK noteikumu 27.punktā noteiktajam.
15. Vērtēšanas komisijas sēdes ir slēgtas, nodrošinot konfidencialitāti.
16. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz lēmuma pieņemšanai par tā apstiprināšanu, apstiprināšanu ar nosacījumu vai noraidīšanu nav precizējams.
17. Atbilstību projektu iesniegumu vērtēšanas kritērijiem vērtē MK noteikumu 28. punkta noteiktajā kārtībā, ievērojot MK noteikumos noteikto projektu iesniegumu rindošanas prioritāro secību. Atbilstību vērtēšanas kritērijiem vērtē šādā kārtībā:

14.1. vispirms vērtē projektu iesnieguma atbilstību izslēgšanas kritērijiem Nr. 1.1. un Nr. 1.2. (neprecizējami kritēriji). Ja projekta iesniegums atbilst kādam no izslēgšanas kritērijiem Nr. 1.1. vai Nr. 1.2. (saņem vērtējumu “Jā”), vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;

14.2. projektu iesniegumus, kuri neatbilst izslēgšanas kritērijiem Nr. 1.1. un Nr. 1.2., vērtēšanu turpina atbilstoši izslēdzošajam vispārīgajam atbilstības kritērijam Nr. 2.1. Ja projekta iesniegums neatbilst vispārīgajam atbilstības kritērijam Nr. 2.1. (saņem vērtējumu “Nē”), vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;

14.3. projektu iesniegumus, kuri atbilst izslēdzošajam vispārīgajam atbilstības kritērijam Nr. 2.1., vērtē atbilstoši izslēdzošajiem kvalitātes kritērijiem Nr. 4.1., Nr. 4.2., Nr. 4.3., Nr. 4.4. un Nr. 4.6. Ja projekta iesniegums neatbilst kādam no kvalitātes kritērijiem Nr. 4.1., Nr. 4.2., Nr. 4.3., Nr. 4.4., vai Nr. 4.6. (t.i., nesasniedz kritērijā noteikto minimālo punktu skaitu), tā vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu;

14.4. projektu iesniegumus, kuri sasniedz noteikto minimālo punktu skaitu kvalitātes kritērijos Nr. 4.1., Nr. 4.2., Nr. 4.3., Nr. 4.4., un Nr.4.6, vērtē atbilstoši kvalitātes kritērijiem Nr. 4.5. un Nr. 4.7.;

14.5. pēc projektu iesniegumu izvērtēšanas atbilstoši atlases nolikuma 14.1., 14.2., 14.3. un 14.4. apakšpunktam vērtēšanas komisija projektu iesniegumus sarindo prioritārā secībā, lai noteiktu, vai investīcijas ietvaros ir pieejams finansējums projekta īstenošanai. Prioritārā secība tiek veidota, ievērojot nosacījumu, ka, ja vairākiem projektu iesniegumiem ir piešķirts vienāds punktu skaits, prioritāri ir atbalstāms projekta iesniegums, kuru paredzēts īstenot plānošanas reģionā ar mazāko reģionālo iekšzemes kopproduktu uz vienu iedzīvotāju (pēc pēdējiem aktuālajiem Centrālās statistikas pārvaldes datiem par pēdējo aktuālo kalendāra gadu). Ja kopējais punktu skaits ir vienāds arī projekta iesniegumiem ar vienādu reģionālo iekšzemes kopproduktu uz vienu iedzīvotāju, priekšroku dod projekta iesniegumam, kas iegūs augstāku vērtējumu kopsummu kvalitātes kritērijā Nr. 4.1. Ja arī kvalitātes kritērijā Nr. 4.1. ir vienāds punktu skaits, priekšroku dod projekta iesniegumam, kuram lielāks punktu skaits piešķirts par kvalitātes kritērija Nr. 4.4. izpildi.

14.6. projektu iesniegumu, kuriem pēc nolikuma 14.1., 14.2. 14.3. un 14.4.   apakšpunktā minētās vērtēšanas un nolikuma 14.5. apakšpunktā minētās rindošanas potenciāli nav pieejams finansējums projekta īstenošanai, vērtēšanu neturpina;

14.7. projektu iesniegumu, kuriem pēc nolikuma 14.1., 14.2. 14.3. un 14.4. apakšpunktā minētās vērtēšanas un nolikuma 14.5. apakšpunktā potenciāli ir pieejams finansējums projekta īstenošanai, vērtēšanu turpina atbilstoši vispārīgajiem atbilstības kritērijiem Nr. 2.2., Nr. 2.3., Nr. 2.4., Nr. 2.5., Nr. 2.6., Nr. 2.7., Nr. 2.8., Nr. 2.9., Nr. 2.10., Nr. 2.11., Nr.2.12. un specifiskajam atbilstības kritērijam Nr. 3.1.;

14.8. vispārīgo atbilstības kritēriju Nr. 2.4., Nr. 2.7., Nr. 2.8. un kvalitātes kritēriju Nr. 4.1., Nr. 4.2., Nr. 4.3., Nr. 4.4., un Nr. 4.7. vērtēšanā tiek iesaistīts eksperts informācijas tehnoloģiju jomā.

1. Vērtēšanas komisija sniedz atzinumu par projekta iesnieguma apstiprināšanu vai apstiprināšanu ar nosacījumu vai noraidīšanu. Ja projekta iesniegums ir apstiprināms ar nosacījumu, vērtēšanas komisija nosaka nosacījumu izpildei veicamās darbības un termiņu.
2. Ja projekta iesniegums ticis apstiprināts ar nosacījumu, pēc precizētā projekta iesnieguma saņemšanas vērtēšanas komisija izvērtē veiktos precizējumus projekta iesniegumā atbilstoši projektu iesniegumu vērtēšanas kritērijiem un sniedz atzinumu par nosacījumu izpildi vai neizpildi.
3. **Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu un paziņošanas kārtība**
4. Pamatojoties uz vērtēšanas komisijas atzinumu, CFLA izdod administratīvo aktu (turpmāk – lēmums) projekta iesnieguma apstiprināšanu, apstiprināšanu ar nosacījumu vai noraidīšanu atbilstoši MK noteikumu 31., 32., 33. un 34. punktā noteiktajam.
5. Pēc precizētā projekta iesnieguma izvērtēšanas atbilstoši šī nolikuma 14. punktā noteiktajam, pamatojoties uz vērtēšanas komisijas atzinumu, CFLA saskaņā ar MK noteikumu 33. punktā noteikto:

18.1. izdod atzinumu par lēmumā noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi un projekta iesniegums pilnībā atbilst projektu iesniegumu vērtēšanas kritērijiem;

18.2. atceļ iepriekš pieņemto lēmumu par projekta iesnieguma apstiprināšanu ar nosacījumu un pieņem lēmumu par projekta iesnieguma noraidīšanu, ja projekta iesniedzējs neizpilda lēmumā ietvertos nosacījumus, neizpilda tos lēmumā noteiktajā termiņā vai precizētais projekta iesniegums neatbilst projektu iesniegumu vērtēšanas kritērijiem.

1. Ja projekta iesniedzējs lēmumā vai atzinumā par nosacījumu izpildi norādītajā termiņā nenoslēdz līgumu ar CFLA par projekta īstenošanu, CFLA ir tiesības, ievērojot šī nolikuma 3. nodaļā minētās prasības, apstiprināt ar nosacījumu vai apstiprināt projekta iesniegumu, kurš atbilstoši MK noteikumos noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. CFLA minētā projekta iesnieguma iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs CFLA norādītajā termiņā ir apliecinājis gatavību īstenot projektu, CFLA atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
2. Lēmumu un atzinumu par nosacījumu izpildi vai neizpildi CFLA sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procedūru.
3. Informāciju par apstiprinātajiem projektu iesniegumiem publicē CFLA tīmekļa vietnē [www.cfla.gov.lv](http://www.cfla.gov.lv).
4. **Tehniska un praktiska informācija**
5. CFLA organizēs informatīvu semināru par projektu iesniegumu sagatavošanu un projektu iesniegumu atlases nosacījumiem. Informācija par semināra norises laiku un pieteikšanās kārtību tiks publicēta CFLA tīmekļa vietnē [www.cfla.gov.lv](http://www.cfla.gov.lv).
6. Jautājumus par projekta iesnieguma sagatavošanu un iesniegšanu lūdzam:

23.1. nosūtīt uz CFLA tīmekļa vietnē norādītās kontaktpersonas elektroniskā pasta adresi.

23.2. vērsties CFLA Klientu apkalpošanas centrā (Meistaru ielā 10, Rīgā, vai zvanot pa tālruni 22099777).

1. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā 2 darba dienas līdz projektu iesniegumu iesniegšanas beigu termiņam.
2. Atbildes uz iesūtītajiem jautājumiem tiks nosūtītas elektroniski jautājuma uzdevējam.
3. Tehniskais atbalsts par projekta iesnieguma aizpildīšanu KPVIS e-vidē tiek sniegts CFLA oficiālajā darba laikā, aizpildot sistēmas pieteikumu, rakstot uz [vis@cfla.gov.lv](mailto:vis@cfla.gov.lv) vai zvanot uz 20003306.
4. Atbildes uz uzdotajiem jautājumiem un aktuālā informācija par projektu iesniegumu atlasi ir pieejama CFLA tīmekļa vietnē <https://www.cfla.gov.lv/lv/2-2-1-5-i-k-2.>
5. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.

**Pielikumi:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. Projektu iesniegumu atlases nolikuma pielikumi:  |  |  | | --- | --- | | 1. pielikums | Iesniedzamo dokumentu saraksts ar pielikumiem uz 1 lapas. | | 2. pielikums | Projekta iesnieguma aizpildīšanas skaidrojums uz  26 lapām. | | 3. pielikums | Kultūras ministrijas projekta iesnieguma vērtēšanas kritēriju piemērošanas metodika uz 26 lapām**.** | | 4. pielikums | Līguma par projekta īstenošanu projekts uz 13 lapām. | |

1. Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-2)